Document ID: /roh_data/filtered/fineweb-2-filterrobots_roh.jsonl.gz/23126

Trais da 100 persunas che vivan en Svizra na sa sentan insumma betg integradas en la societad. E bunamain mintga tschintgavla ha il sentiment d’esser in zic exclusa. Quai resulta d’ina retschertga che l’universitad da Turitg ha fatg il 2019.
Pertutgadas sajan cunzunt persunas da l’ester, senza ina buna furmaziun, persunas giuvnas e veglias. Quai possia avair da far cun quitads finanzials ed isolaziun sociala. Ma er en la Svizra Romanda u il Tessin sa senta la glieud pli savens exclusa. Tranter umens e dunnas na dettia nagina differenza.
Pertge ch'igl èn pli savens persunas da la Svizra latina che sa sentian exclusas, na saja betg cler. Cun quest fatg stoppian ulteriurs studis sa fatschentar per pudair declerar il fatg.